Sagelva (Alta)

Sagelva (nordsamisk: Borsejohka) er ei elv i Alta kommune i Finnmark. Den drenerer de sentrale deler av Alteneshalvøya. I øvre del består vassdraget av mange små innsjøer knyttet sammen av korte elvestrekninger som samles i Sagvatna. Herfra renner Sagelva mot sør, og faller i fosser og stryk ned mot munningen i Altafjorden, rundt 9 km vest for Rafsbotn.

Navnet kommer av at amtmann Rasmus Kjeldsøn i 1740 bygde ei vanndrevet oppgangssag i elva, som da ble kalt «Porselva» (sannsynligvis avledet av det samiske navnet).

Referanser 

Elver i Alta